Pittsburgh Penguins

Pittsburgh Penguins on yhdysvaltalainen ammattilaistason jääkiekkoseura, jonka kotikaupunki on Pennsylvanian osavaltiossa sijaitseva Pittsburgh. Seura kuuluu NHL-liigan Itäisen konferenssin Metropolien divisioonaan.

Penguins on pelannut NHL:ssä kaudesta 1967–1968 lähtien. Sen tunnetuimpia pelaajia ovat olleet Mario Lemieux, Jaromír Jágr, Sidney Crosby, Paul Coffey, Ron Francis ja Jevgeni Malkin. Penguins pelasi perustamisestaan lähtien pitkään sinivalkoisissa väreissä, mutta siirtyi kaudella 1979–1980 käyttämään paikallisten NFL:n Pittsburgh Steelersin ja MLB:n Pittsburgh Piratesin kantamia mustavalkokultaisia värejä, kun molemmat paikallisseurat voittivat omat ammattilaissarjansa vuonna 1979. Penguins on voittanut Stanley Cup -mestaruuden viidesti, vuosina 1991, 1992, 2009, 2016 ja 2017. Lisäksi vuonna 2008 seura pelasi loppuottelusarjassa, mutta hävisi Detroit Red Wingsille otteluvoitoin 4–2.

Historia 

Penguins oli talousvaikeuksissa ennen 1990-lukua, eikä menestynyt kovin hyvin. Kun seura sai vuonna 1984 sopimuksen Mario Lemieux'n kanssa, seura alkoi pikkuhiljaa elpyä. Se voitti Stanley Cupin vuonna 1991 ja toisti voittonsa seuraavana vuonna. Penguins ajautui uusiin vaikauksiin 2000-luvun alussa. Se jäi monena vuotena peräkkäin ulos pudotuspeleistä, kunnes Sidney Crosbyn ja Jevgeni Malkinin hankkiminen toi sen takaisin liigan parhaimmistoon. Seura on päässyt sen jälkeen tasaisesti pudotuspeleihin ja kuulunut mestariehdokkaisiin.

Mario Lemieux oli tulokauskaudestaan asti joukkueen todellinen tukipilari johdattaen sen kahteen Stanley Cup -voittoon seuran kapteenina ja tehden paljon tehopisteitä, voittaen lukuisia henkilökohtaisia palkintoja ja uhmaten Wayne Gretzkyn ennätyksiä. Pelaajauransa jälkeen Lemieux on toiminut seuran osaomistajana. Hän on voittanut Stanley Cupin myös seuran omistajana vuosina 2009, 2016 ja 2017.

Kaudella 1995–1996 Lemieux, Jaromír Jágr ja Ron Francis yltivät kaikki 100 tehopisteeseen kauden aikana. Tämä ennätys rikottiin vasta kaudella 2022–2023, Edmonton Oilersin pelaajat Connor McDavid, Leon Draisaitl ja Ryan Nugent-Hopkins ylsivät kukin 100 tehopisteeseen.

Kaudella 2022–2023 Pittsburgh Penguins jäi ensimmäistä kertaa 16 vuoteen ilman paikkaa pudotuspeleissä. Edellisen kerran niin oli käynyt vuonna 2006. Yksikään muu seura ei ole yltänyt pudotuspeleihin 16 peräkkäisenä vuotena.

Saavutukset 
 Stanley Cup: 1991, 1992, 2009, 2016, 2017
 Prince of Wales Trophy: 1991, 1992, 2008, 2009, 2016, 2017
 Presidents' Trophy: 1993 (119 pistettä)

Runkosarja

V = voitot, H = häviöt, T = tasapelit, JAH = jatkoaikahäviötTM = tehdyt maalit, PM = päästetyt maalit

Pudotuspelit

1967–1974: ei neljännesvälieriä, 1974–1981: karsintakierros1981–1993: divisioonien välierät, divisioonien loppuottelut, konferenssien loppuottelut1993–: konferenssien puolivälierät, konferenssien välierät, konferenssien loppuottelut

Tunnukset

Joukkue kaudella 2023–2024

Joukkueenjohto 

 Päävalmentaja: Mike Sullivan 
 Apuvalmentaja: Todd Reirden 
 Apuvalmentaja: Ty Hennes 
 Apuvalmentaja: Mike Vellucci 
 Maalivahtivalmentaja: Andy Chiodo 
 Videovalmentaja: Madison Nikkel 
 Apuvideovalmentaja: C.J. D'Alimonte 
 Fysiikkavalmentaja: Alexi Pianosi 
 Fysiikkavalmentaja: Alex Trinca 
 Kehitysvalmentaja: Chris Butler 
 Kehitysvalmentaja: Matt Cullen 
 Kehitysvalmentaja (maalivahdit): Chuck Grant 
 Kehitysvalmentaja (maalivahdit): Kain Tisi 
 Huoltopäällikkö: Jon Taglianetti 
 Presidentti: Brian Burke 
 Toimitusjohtaja: Ron Hextall 
 Apulaistoimitusjohtaja: Chris Pryor 
 Jääkiekkotoiminnanjohtaja: Erik Heasley 
 Jääkiekkotoiminnanjohtaja: Alec Schall 
 Pelaajakehitysjohtaja: Tom Kostopoulos 
 Fysiikkavalmennuksenjohtaja: Jesse Green 
 Ammattilaisten kykyjenetsinnän johtaja: Kerry Huffman 
 Amatöörien kykyjenetsinnän johtaja: Nick Pryor

Jäädytetyt numerot

 21  Michel Brière
 66  Mario Lemieux
 99  Wayne Gretzky (numero jäädytetty koko liigassa)

Ennätykset
Eniten maaleja kaudessa:  Mario Lemieux, 85 (1988–1989)
Eniten syöttöjä kaudessa:  Mario Lemieux, 114 (1988–1989)
Eniten pisteitä kaudessa:  Mario Lemieux, 199 (1988–1989)
Eniten kausia:  Mario Lemieux, 17
Eniten jäähyjä kaudessa:  Paul Baxter, 409 (1981–1982)
Eniten nollapelejä kaudessa:  Marc-André Fleury, 10 (2014–2015)
Eniten pisteitä kaudessa tulokkaana:  Sidney Crosby, 102 (2005–2006)
Eniten pisteitä kaudessa puolustajana:  Paul Coffey, 113 (1988–1989)

Päävalmentajat

  George Sullivan (1967–1969)
  Red Kelly (1969–1973)
  Ken Schinkel (1973–1974, 1976–1977)
  Marc Boileau (1974–1976)
  Johnny Wilson (1977–1980)
  Eddie Johnston (1980–1983, 1993–1997)
  Lou Angotti (1983–1984)
  Bob Berry (1984–1987)
  Pierre Creamer (1987–1988)
  Gene Ubriaco (1988–1989)
  Craig Patrick (1989–1990, 1997)

  Bob Johnson (1990–1991)
  Scotty Bowman (1991–1993)
  Kevin Constantine (1997–1999)
  Herb Brooks (1999–2000)
  Ivan Hlinka (2000–2001)
  Rick Kehoe (2001–2003)
  Ed Olczyk (2003–2005)
  Michel Therrien (2005–2009)
  Dan Bylsma (2009–2014)
  Mike Johnston (2014–2015)
  Mike Sullivan (2015–)

Toimitusjohtajat
  Jack Riley (1967–1970, 1972–1974)
  Red Kelly (1970–1972)
  Jack Button (1974–1975)
  Wren Blair (1975–1976)
  Baz Bastien (1976–1983)
  Eddie Johnston (1983–1988)
  Tony Esposito (1988–1989)
  Craig Patrick (1989–2006)
  Ray Shero (2006–2014)
  Jim Rutherford (2014–)

Omistajat
 Jack McGregor & Peter Block (1965–1968)
 Donald Parsons (1968–1971)
 Peter Block, Elmore Keener & Peter Burchfield (1971–1975)
 NHL (1975)
 Al Savill, Otto Frenzel & Wren Blair (1975–1976)
 Al Savill & Otto Frenzel (1976–1977)
 Edward J. DeBartolo Sr. (1977–1991)
 Howard Baldwin, Morris Belzberg & Thomas Ruta (1991–1997)
 Howard Baldwin, Moris Belzberg, Thomas Ruta & Roger Marino (1997–1999)
 Mario Lemieux & Ron Burkle (Lemieux Group LP) + John Surma (1999–)

Lähteet

Viitteet

Aiheesta muualla 

 Pittsburgh Penguinsin virallinen sivusto
 NHLFinns.com – Pittsburgh Penguinsin suomalaiset pelaajat

Seulonnan keskeiset artikkelit